Document ID: 32014R0894

KOMISJONI RAKENDUSMÄÄRUS (EL) nr 894/2014,
14. august 2014,
millega keelatakse Horvaatia, Prantsusmaa, Itaalia, Malta või Hispaania lipu all sõitvatel või neis riikides registreeritud seineritel hariliku tuuni püük Atlandi ookeanis ida pool 45° läänepikkust ja Vahemeres
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, (1) eriti selle artikli 36 lõiget 2,
ning arvestades järgmist:
(1)
Nõukogu 20. jaanuari 2014. aasta määrusega (EL) nr 43/2014 (millega määratakse 2014. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu) (2) on kindlaks määratud hariliku tuuni kogus, mida Euroopa Liidu kalalaevad tohivad 2014. aastal püüda Atlandi ookeanis ida pool 45° läänepikkust ja Vahemeres.
(2)
Nõukogu 6. aprilli 2009. aasta määruses (EÜ) nr 302/2009, milles käsitletakse Atlandi ookeani idaosas ja Vahemeres hariliku tuuni varude taastamise mitmeaastast kava, millega muudetakse määrust (EÜ) nr 43/2009 ning tunnistatakse kehtetuks määrus (EÜ) nr 1559/2007, (3) on nõutud, et liikmesriigid teatavad komisjonile üle 24 meetri pikkustele laevadele eraldatud individuaalsed kvoodid. Kui tegemist on alla 24 meetri pikkuste kalapüügilaevade ja mõrdadega, peavad liikmesriigid komisjonile teatama vähemalt tootjaorganisatsioonidele või samalaadse püügivahendiga kala püüdvate kalapüügilaevade rühmale eraldatud kvoodi.
(3)
Ühise kalanduspoliitika eesmärk on ettevaatusprintsiibile tuginedes tagada kalandussektori pikaajaline elujõulisus vee-elusressursside säästva kasutamise kaudu.
(4)
Määruse (EÜ) nr 1224/2009 artikli 36 lõike 2 kohaselt teatab komisjon asjaomastele liikmesriikidele, kui ta teeb liikmesriikide esitatud teabe või tema enda käsutuses oleva muu teabe põhjal kindlaks, et ELile, liikmesriigile või liikmesriikide rühmale kättesaadavad kalapüügivõimalused tuleb lugeda ammendatuks ühe või enama püügivahendi või laeva jaoks, ning keelustab vastava kalavaru või kalavarude rühma püügi vastavas piirkonnas ja vastavate püügivahendite kasutamise sellise püügitegevusega seotud laevadele.
(5)
Komisjoni käsutuses oleva teabe põhjal on selgunud, et Horvaatia, Prantsusmaa, Itaalia, Malta ja Hispaania lipu all sõitvatele või neis riikides registreeritud seineritele eraldatud hariliku tuuni püügivõimalused Atlandi ookeanis ida pool 45° läänepikkust ja Vahemeres on ammendatud.
(6)
Horvaatia teatas komisjonile 24. juunil, et ta peatas oma 2014. aastal tuunipüügiga tegelenud kaheksa seineri püügitegevuse alates 24. juunist 2014 kell 24.00.
(7)
Prantsusmaa teatas komisjonile 28. mail ning 9. ja 12. juunil 2014, et ta peatas oma 2014. aastal tuunipüügiga tegelenud 17 seineri püügitegevuse järgmiselt: 11 laeval alates 28. maist, kahel laeval alates 9. juunist ja neljal laeval alates 12. juunist; selle tulemusena on igasugune püügitegevus keelatud alates 12. juunist 2014 kell 09.04.
(8)
Itaalia teatas komisjonile 1., 2., 9. ja 13. juunil 2014, et ta peatas oma 2014. aastal tuunipüügiga tegelenud 12 seineri püügitegevuse järgmiselt: kolmel laeval alates 1. juunist, neljal laeval alates 2. juunist, neljal laeval alates 8. juunist ja ülejäänud laevadel alates 13. juunist; selle tulemusena on igasugune püügitegevus keelatud alates 13. juunist 2014 kell 23.02.
(9)
Malta teatas komisjonile 12. juunil 2014, et ta peatas oma 2014. aastal tuunipüügiga tegelenud seineri püügitegevuse alates 10. juunist 2014 kell 14.39.
(10)
Hispaania teatas komisjonile 28. mail 2014, et ta peatas oma 2014. aastal tuunipüügiga tegelenud kuue seineri püügitegevuse alates 28. maist 2014 kell 00.00.
(11)
Ilma et see piiraks Horvaatia, Prantsusmaa, Itaalia, Malta ja Hispaania poolt võetud eespool nimetatud meetmeid, peaks komisjon kinnitama Atlandi ookeanis ida pool 45° läänepikkust ja Vahemeres hariliku tuuni püügi keelamise seineritel, mis sõidavad asjaomaste ELi liikmesriikide lipu all või on seal registreeritud, järgmiselt: Horvaatia puhul alates 24. juunist 2014 kell 24.00, Prantsusmaa puhul hiljemalt alates 12. juunist 2014 kell 09.04, Itaalia puhul hiljemalt alates 13. juunist 2014 kell 23.02, Malta puhul alates 10. juunist 2014 kell 14.39 ja Hispaania puhul alates 28. maist 2014 kell 00.00,
ON VASTU VÕTNUD KÄESOLEVA MÄÄRUSE:
Artikkel 1
Horvaatia lipu all sõitvatel või selles riigis registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 24. juunist 2014 kell 24.00.
Kõnealuste laevade poolt alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
Artikkel 2
Prantsusmaa lipu all sõitvatel või selles riigis registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 12. juunist 2014 hiljemalt kell 09.04.
Kõnealuste laevade poolt alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
Artikkel 3
Itaalia lipu all sõitvatel või selles riigis registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 13. juunist 2014 hiljemalt kell 23.02.
Kõnealuste laevade poolt alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
Artikkel 4
Malta lipu all sõitvatel või selles riigis registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 10. juunist 2014 kell 14.39.
Kõnealuste laevade poolt alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
Artikkel 5
Hispaania lipu all sõitvatel või selles riigis registreeritud seineritel keelatakse hariliku tuuni püük Atlandi ookeanis ida pool 45° läänepikkust ja Vahemeres alates 28. maist 2014 kell 00.00.
Kõnealuste laevade poolt alates nimetatud kuupäevast püütud hariliku tuuni pardal hoidmine, nuumamiseks või kasvatamiseks sumpadesse paigutamine, ümberlaadimine, üleviimine või lossimine on keelatud.
Artikkel 6
Käesolev määrus jõustub selle Euroopa Liidu Teatajas avaldamise kuupäeval.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 14. august 2014

Labels: 8
18
6
20